মিরজান মসজিদ

**মিরজান মসজিদ** ( ) হল ইরাকের বাগদাদের আল-রশিদ স্ট্রিটের শোরজা বাজারের কাছে অবস্থিত একটি ঐতিহাসিক সুন্নি মসজিদ এবং সাবেক মাদ্রাসা। এটি বাগদাদের একটি গুরুত্বপূর্ণ প্রাচীন নিদর্শন। প্রাচীর ঘেরা মসজিদটিতে নু'মান আল-আলুসিসহ বিশিষ্ট ইসলামী পণ্ডিতদের সমাধি রয়েছে।

## ইতিহাস

### ১৪শ থেকে ১৯শ শতাব্দী
বাম|থাম্ব|১৯১৮ সালে আমিন আল-দীন মিরজানের সমাধি, ১৯৪৬ সালে ধ্বংসের আগে
এখানে মাদ্রাসা মুরজানিয়া নামে একটি মাদ্রাসা ছিল, যেটি ১৩৫৬ সালে জালাইরিদ সুলতান শায়খ উওয়াইস জালাইরের অর্থায়নে আমিন আল-দিন মিরজান প্রতিষ্ঠা করেছিলেন। তিনি মসজিদের কাছে অবস্থিত খান মুরজানও নির্মাণ করেছিলেন। মাদ্রাসাটি চারটি সুন্নি মাযহাবকে শিক্ষা দিত এবং বাগদাদ থেকে আসা অর্থায়ন ও সরবরাহ দ্বারা পরিচালিত হত। পরবর্তীতে বিজ্ঞানের শিক্ষার্থীদের জন্য টাইগ্রিস নদীর তীরে অবস্থিত হাসপাতালটি প্রতিষ্ঠিত হয়। হাসপাতালটিতে একটি ক্যাফেও ছিল। ১৩৫৩ সালে মুরজানের মৃত্যুর পর তাকে মাদ্রাসা প্রাঙ্গণে সমাহিত করা হয় এবং তার সমাধির উপরে গম্বুজটি তৈরি করা হয়।

১৮১৬ সালে জেমস সিল্ক বাকিংহামের বাগদাদ সফরের সময়ে তিনি আল-খুলাফা মসজিদের ধ্বংসাবশেষ পরিদর্শন করে ফিরে আসার সময় মিরজান মসজিদও পরিদর্শন করেন। মিরজান মসজিদের শিলালিপি, প্রবেশপথ এবং ইটের কাজ পর্যবেক্ষণ করে জেমস উল্লেখ করেন যে: 

### বিংশ শতাব্দী
বাম|থাম্ব|১৯৬০-এর দশকে লতিফ আল-আনির তোলা মসজিদের ছবি
ইরাক রাজ্যের স্বাধীনতার পর যখন আল-রশিদ স্ট্রিট চালু হয়, তখন প্রকৌশলীরা মসজিদটি সরিয়ে ফেলার পরামর্শ দেন কারণ এটি রাস্তা সোজা করার ক্ষেত্রে বাধা সৃষ্টি করে। তবে বাদশাহ প্রথম ফয়সাল মসজিদ সংরক্ষণের পক্ষে অবস্থান করেন এবং এই ধারণা প্রত্যাখ্যান করেন। ব্রিটিশ প্রত্নতাত্ত্বিক এবং লেখক গার্ট্রুড বেলও এই সিদ্ধান্তকে সমর্থন করেছিলেন, যিনি মসজিদটির গুরুত্বপূর্ণ ঐতিহ্যকেও স্বীকৃতি দিয়েছিলেন। যদিও ১৯৪৬ সালে আল-রশিদ স্ট্রিট সম্প্রসারণের সময় এই বিতর্ক পুনরুত্থিত হয়েছিল, যেখানে মসজিদের কিছু অংশ কেটে ফেলার পরামর্শ দেওয়া হয়েছিল। অনেক বাগদাদী পণ্ডিত মসজিদটি ভেঙে ফেলার ধারণার বিরোধী ছিলেন, যার ফলে কিছু সময়ের জন্য এটি ভেঙে ফেলার পরিকল্পনা স্থগিত রাখা হয়েছিল। 

রাজধানীর মেয়র আরশাদ আল-ওমারি, একটি সংবাদ সম্মেলন করে বলেন: 

তখন বাগদাদি সংবাদপত্র মেয়রের বক্তব্যের প্রশংসা করে। পরবর্তীতে, আল-রশিদ স্ট্রিট প্রশস্ত করার জন্য আমিন আল-দিন মিরজানের মাজার ধারণকারী প্রত্নতাত্ত্বিক গম্বুজসহ মসজিদ এবং মাদ্রাসার কিছু অংশ ভেঙে ফেলা হয়েছিল।

সরকারি বিভাগের তত্ত্বাবধানে মসজিদটির মূল বিন্যাস অনুসারে মসজিদের অপর পাশের চ্যাপেলসহ মসজিদটি পুনর্নির্মাণ করা হয়েছিল। ১৯৭৩ সালে দান ও ধর্ম বিষয়ক মন্ত্রণালয় মসজিদটি সংস্কার করে।

### একবিংশ শতাব্দী
থাম্ব|২০১৪ সালে মসজিদটি
২০২৩ সালে ঐতিহাসিক এই মসজিদটিকে অবহেলিত অবস্থায় পরে থাকার কিছু ছবি প্রচারিত হওয়ার পর অনেক ইরাকি নাগরিক সামাজিক যোগাযোগ মাধ্যমে তাদের ক্ষোভ প্রকাশ করেছিলেন। মসজিদটিকে আবর্জনার স্তূপ হিসেবে চিত্রিত করা হয়েছিল। ছবিতে মসজিদের গেটের কাছে প্রচুর পরিমাণে আবর্জনা দেখা গেছে; অন্যান্য ছবিতে মসজিদের প্রবেশপথ এবং বাইরের উঠোনে জমে থাকা পানি এবং ময়লা দেখা গেছে। অধিকার কর্মীরা গেটের ভিত্তির সাথে বাসি জলের লিকেজ থাকার কারণে মসজিদের গেট ভেঙে পড়ার বিপদ সম্পর্কে সতর্ক করেছিলেন। এই দৃশ্যটি প্রত্নতাত্ত্বিক এবং ঐতিহাসিক স্মৃতিস্তম্ভগুলির প্রতি সরকারের অব্যাহত অবহেলা প্রকাশ পায়। সংস্কৃতি ও পর্যটন মন্ত্রণালয়ের তত্ত্বাবধানে বা স্মৃতিস্তম্ভগুলির পর্যায়ক্রমিক রক্ষণাবেক্ষণ পরিচালনা না করার জন্য ব্লগার এবং অধিকার কর্মীদের মধ্যে ক্ষোভের ঢেউ তুলেছিল। কথিত অবহেলাকে বাগদাদের ঐতিহাসিক পরিচয় মুছে ফেলা এবং এর পুরাকীর্তিগুলিকে ক্ষতি করার একটি উপায় হিসাবে দেখা হয়েছিল। কেউ কেউ সন্দেহ করেছিলেন যে এটি ছিল ইচ্ছাকৃত অবহেলা।

## স্থাপত্য
[বাম|থাম্ব|286x286পিক্সেল|মসজিদের [মিহরাব]]
মসজিদটির আয়তন  এবং ১,২০০ জন মুসল্লি ধারণক্ষমতা সম্পন্ন। এটির নামাজ কক্ষের উপরে একটি প্রধান গম্বুজ এবং দুটি ছোট গম্বুজ রয়েছে। মসজিদটি একটি প্রাচীর দ্বারা ঘেরা রয়েছে। প্রাথমিকভাবে মসজিদটির নির্মাণকাজ মাদ্রাসার অন্য একটি শাখায় শুরু হয়েছিল, যেখানে এটি ধ্বংসের হাত থেকে নিরাপদ ছিল। মসজিদের উপরে তিনটি গম্বুজ তৈরি করা হয়েছিল, যার মধ্যে মধ্যম গম্বুজটি বৃহত্তম। অস্থায়ী মসজিদের গম্বুজটি মূলত মাদ্রাসার লাইব্রেরির অনুকরণে তৈরি করা হয়েছিলো। ২০০৩ সালের পর মসজিদের অবকাঠামো আরও বিশৃঙ্খল হয়ে পড়ে এবং এর চারপাশে এলোমেলো বেসমেন্ট এবং সিলিং তৈরি করা হয়। বাজারের বিক্রেতারা সেখানে আবর্জনা ফেলে রেখে যাওয়া শুরু করে। অবহেলার কারণে ময়লা এবং বর্জ্য এখানকার সাধারণ বিষয় হয়ে ওঠে।

### মাদ্রাসা লাইব্রেরি
মাদ্রাসায় একটি বিশাল গ্রন্থাগার ছিল, যেটি পণ্ডিত নু'মান আল-আলুসির উপহার দিয়েছিলো। তিনি সমগ্র গ্রন্থাগারটি মাদ্রাসার ছাত্রদের জ্ঞান অর্জনের জন্য দান করেছিলেন। এই গ্রন্থাগারে বিরল সালাফি বইয়ের অনেক পাণ্ডুলিপি ছিল। পরবর্তীতে পাণ্ডুলিপিগুলি বাব আল-মু'আধামে অবস্থিত পাবলিক এনডাউমেন্টস লাইব্রেরিতে স্থানান্তরিত করা হয়েছিল, যেগুলি ইরাকে মার্কিন আক্রমণের সময় পুড়িয়ে ফেলা হয়েছিল।

## আরো দেখুন

* ইরাকে ইসলাম
* বাগদাদের মসজিদের তালিকা
* ইরাকের মসজিদের তালিকা

## তথ্যসূত্র

## বহিঃসংযোগ

বিষয়শ্রেণী:ইরাকের সুন্নি মসজিদ
বিষয়শ্রেণী:বাগদাদের মসজিদ
বিষয়শ্রেণী:উইকিউপাত্তে স্থানাঙ্ক আছে
বিষয়শ্রেণী:আরবি ভাষার লেখা থাকা নিবন্ধ
বিষয়শ্রেণী:ইরাকের মসজিদ